KOHLI111
ఇంగ్లండ్‌పై మెరుగైన ప్రదర్శన సాధించిన బ్యాట్స్‌మెన్‌ వీరే
రాజ్‌కోట్‌: ఇంగ్లండ్‌తో అయిదు టెస్టు మ్యాచ్‌ల సిరీస్‌లో భాగంగా భారత్‌-ఇంగ్లండ జట్ల మధ్య రాజ్‌కోట్‌లోని సౌరాష్ట్ర క్రికెట్‌ అసోసియేషన్‌ తొలి టెస్టు ప్రారంభమైంది.కాగా వెస్టిండీస్‌,న్యూజిలాండ్‌ జట్లపై వరుస విజయాలతో టెస్టుల్లో నంబర్‌ వన్‌ ర్యాంకుని సొంతం చేసుకున్న టీమిండియా ఇంగ్లండ్‌పై అదే జోరుని కొనసాగించనుంది.ఇరు జట్లకు చెందిన అభిమానులతో పాటు క్రికెట విశ్లేషకులు సైతం అతిథ్య జట్టుపై టీమిండియా విజయం సాధిస్తుందనే చెబుతుండటం విశేషం. కోహ్లీ నేతృత్వంలోని టీమిండియా మెరుగైన ఫామ్‌లో ఉండటమే ఇందుకు నిదర్శనమని అంటున్నారు.ఇంగ్లండ్‌తో జరుగుతున్న టెస్టు సిరీస్‌ కోసం ఎంపిక చేసిన జట్టులో ఎక్కువ మంది సీనియర్‌ ఆటగాళ్లు ఉండటంతో పాటు ఇంగ్లాండ్‌ కొంతమేరకు ఆడిన అనుభవం కూడా ఉండటం జట్టుకు కలిసి వస్తుందని అంటున్నారు.అంతేకాదు ఈ సిరీస్‌ స్వదేశంలో జరుగుతుండటం భారత్‌కు కలిసొచ్చే అంశం.కాగా టీమిండియాలో ఒక్క పుజరా మినహాయించి మిగతా సీనియర్‌ ఆటగాళ్లు ఇంగ్లండ్‌పై గతంలో సత్తాచాటిన వారే.అయితే ప్రస్తుతం మెరుగైన ఫాంలో ఉన్న టెస్టు కెప్టెన్‌ కోహ్లీ ఇంగ్లండ్‌ జట్టుపై తన బ్యాటింగ్‌ ఏమిటో మరోసారి చూపడానికి ఇదొక చక్కని అవకాశం.ఇంగ్లండ్‌ జట్టుపై సత్తా కనబరిచిన బ్యాట్స్‌మెన్‌ కోహ్లీ,గంభీర్‌,విజ§్‌ు,అజింక్యా రహానే,పుజారాలు ఉన్నారు.